Ægir – frétt skrifuð 22. janúar Frosthörkur þær , sem byrjuðu um þrettánda , halda enn áfram ( nú 22. jan. ) . Samanburður á kuldastigum er nú daglega birtur i Morgunblaðinu , en mönnum , sem muna eftir þeim vetri , finst ónákvæmni í þeim samanburði . Svo mikið er vist að ísalög voru komin fyr en nú , því að á Þorláksmessu komu Álftnesingar gangandi á ís frá Skansinum að Þormóðsstöðum , viku fyrir jól fór ég á skautum á sterkum ís frá Nauthól að Hraunsholtslæk fyrir utan öll nes . Til þess að menn geti gert sem glöggastan samanburð á tíðarfarinu í vetur og „ harða vetrinum " í heild , verða hér prentaðir upp kaflar úr „ Fréttum frá Íslandi " frá árunum 1880 og 81 ( eftir síra Janus Jónsson þá á Stóruvöllum ) , sem að þessu lúta . Í miðjum okt. tók að snjóa á Norðurlandi og rigndi stundum niður í og snjóaði svo ofan á aftur , svo að jarðir urðu litlar , og varð þá þegar að taka flestan pening á gjöf . En með kveldi hins 9. sneri við blaðinu og kom ofsaleg norðanhríð um alt Norðurland og Vestfjörðu , en minna varð af því syðra og eystra . Með hríðum þessum fylti hafísinn hverja vík og hvern vog , og fraus allur saman í eina hellu , því að frostin voru áköf . Fannkyngja kom afarmikil nyrðra , en á Suðurlandi var hún minni , en stormarnir og gaddviðrin litlu betri en nyrðra fyrir það . Um miðjan janúarmánuð var Faxaflói orðinn lagður langt út fyrir eyjar , var þá gengið yfir Hvammsfjörð og af Akranesi til Reykjavíkur , og á land úr Flatey á Breiðafirði ; stóð svo til 15. febrúar . Mest og voðalegast var aftakaveður það , er gerði á norðvestan að kvöldi hins 29. janúarmánaðar , og hélst alt til hins 31 . Svo tók og upp nýbygða timburkirkju á Núpi i Dýrafirði , hóf hana í háa loft og mölbraut alla er niður kom , svo að varla mátti finna eina fjöl óbrotna . Þá varð og slíkt grjótflug í Arnarfirði að jarðir biðu stórskaða af . Var í mars komin slík fannkyngja að elstu menn mundu eigi aðra slíka í vestan sýslum Norðurlands . Eftir því sem á leið , hörðnuðu hörkurnar sífelt meir og meiri og voru daglega síðustu dagana í mars um 30 stig st. ( 37,5 á C ) og einn daginn voru 37 st. á R. ( full 46 st. á C ) á Siglufirði en 30 - 33 st . Síðan héldust kuldar og illviðri um alt land til höfuðdags . Mátti síðan heita öndvegistíð fram undir jól víðast hvar um land , nema sunnanlands var nokkuð hrakviðrasamt .